section_heading: Kamen uskrsnuća
paragraph_text: Kamen uskrsnuća malen je crni kamen s nacrtanim simbolom Darova smrti, ujedno i grb Peverellovih. Stoljećima je krasio obiteljski prsten te obitelji. Kamen je bio u vlasništvu obitelji Voldemortove majke, obitelji Gaunt. Nakon što je ubio svoju obitelj, Voldemort je, ne znajući da je kamen na prstenu zapravo Kamen uskrsnuća, od prstena napravio horkruks. Dumbledore je pomoću Gryffindorova mača razbio kamen u tom prstenu kako bi uništio horkruks. No kamen je i dalje posjedovao svoju moć povratka mrtvih u život. Dumbledore u oporuci ostavlja Harryju zlatnu zvrčku. Harry nakon nekog vremena zaključuje da je u zvrčki skriven Kamen uskrsnuća. Ali, Harry ga ostavlja u Zabranjenoj šumi nakon dvoboja s Voldemortom, u nadi da će kamen tamo i ostati.